ΓΡΑΠΤΗ ΕΡΩΤΗΣΗ P-0041/01

υποβολή: Francesco Turchi (UEN) προς την Επιτροπή

(16 Ιανουαρίου 2001)

Θέμα: Κατάργηση του προγράμματος Ευρωεταιρική σχέση

Οι μικρομεσαίες επιχειρήσεις που δραστηριοποιούνται σε περιοχές οικονομικά μειονεκτικές ή πιο συγκεκριμένα σε περιφέρειες που εντάσσονται στους στόχους 1 και 2, βρήκαν στο κοινοτικό πρόγραμμα Ευρωεταιρική σχέση ένα αξιόλογο μέσον για τη σύσφιξη δεσμών συνεργασίας μεταξύ επιχειρήσεων που δραστηριοποιούνται σε περιφέρειες με προβλήματα ανάπτυξης και γεωγραφικά απέχουσες από τις μεγάλες κεντρικές περιοχές αγοράς.

Πράγματι, οι δύο ετήσιες εκδηλώσεις που είχαν εισαχθεί στο πρόγραμμα, έδωσαν σημαντικές ευκαιρίες διακρατικής συνεργασίας μεταξύ τοπικών επιχειρηματιών και επιχειρηματιών από άλλες ευρωπαϊκές περιφέρειες με ιδιαίτερη προσοχή στη Μεσόγειο ως στρατηγική περιφέρεια και περιφέρεια ανάπτυξης.

Παρά τα αποτέλεσματα που επιτεύχθησαν η Επιτροπή αποφάσισε να διακόψει την πρωτοβουλία αυτή.

Ως εκ τούτου ερωτάται:

1. Ποιοι είναι οι λόγοι που την ώθησαν στην απόφαση αυτή;

2. Δεν θεωρεί ότι με την κατάργηση του προγράμματος πλήττονται περαιτέρω οι οικονομικοί παράγοντες των εν λόγω περιφερειών;

3. Μελετώνται μέτρα ή προγράμματα εταιρικής σχέσης με σκοπό να ευνοηθεί ο επιχειρηματικός κόσμος των μειονεκτουσών αυτών περιφερειών;

Απάντηση του κ. Liikanen εξ ονόματος της Επιτροπής

(14 Φεβρουαρίου 2001)

1. Η Επιτροπή αναθεωρεί τις προτεραιότητές της. Στο πλαίσιο αυτό, αποφάσισε ότι δεν ενδείκνυται πλέον να εμπλέκεται άμεσα στη διαχείριση των εκδηλώσεων Europartenariat (ευρωεταιρική σχέση). Η απόφαση αυτή πρέπει να ενταχθεί στο ευρύτερο πλαίσιο του αναπροσανατολισμού της Επιτροπής προς την επικέντρωση του ενδιαφέροντός της στις βασικές δραστηριότητες και όχι στις άμεσες δράσεις.

2. Η Επιτροπή πιστεύει ότι η απόφαση αυτή δεν θα έχει αρνητικό αντίκτυπο για τους τοπικούς οικονομικούς παράγοντες ούτε πρέπει να θεωρείται ως εκδήλωση μιας δήθεν αρνητικής στάσης της Επιτροπής έναντι της εγγενούς προστιθέμενης αξίας εκδηλώσεων αυτού του είδους, σκοπός των οποίων είναι η διευκόλυνση της συνεργασίας μεταξύ επιχειρήσεων. Κατά την άποψη της Επιτροπής, η εν λόγω απόφαση δεν προδικάζει ούτε την μελλοντική τους εξέλιξη.

Η Επιτροπή παραμένει πεπεισμένη ότιπάρχουν πολλοί οικονομικοί παράγοντες σε τοπικό, εθνικό ή κοινοτικό επίπεδο οι οποίοι είναι σε θέση να οργανώνουν τέτοιες εκδηλώσεις, με ή χωρίς την άμεση οικονομική παρέμβαση της Επιτροπής. Η απόφαση 2000/819/ΕΚ του Συμβουλίου, της 20ής Δεκεμβρίου 2000, σχετικά με ένα πολυετές πρόγραμμα για τις επιχειρήσεις και την επιχειρηματικότητα, και ιδίως για τις μικρομεσαίες επιχειρήσεις (ΜΜΕ) (2001-2005)(1), ορίζει ότι η Επιτροπή οφείλει να αναπτύσσει δράσεις για την προώθηση της οργάνωσης εκδηλώσεων τύπου Europartenariat, με σκοπό την ανάπτυξη της επιχειρηματικής συνεργασίας.

3. Ωστόσο, η Επιτροπή δεν θα καταρτίσει ειδικό πρόγραμμα προκειμένου να παράσχει οικονομικήποστήριξη σε εκδηλώσεις τύπου Europartenariat. Θα συνεχίσει τις προσπάθειές της για τη διευκόλυνση της συνεργασίας μεταξύ των εταιρειών και την προώθηση της διεθνοποίησης των μικρομεσαίων επιχειρήσεων (ΜΜΕ) με άλλα μέσα, π.χ. με το πρόγραμμά της για την καινοτομία ή με τη δυνατότητα που προσφέρει στιςποψήφιες χώρες να συμμετάσχουν στο πολυετές πρόγραμμα.

Στο πλαίσιο της περιφερειακής πολιτικής, ηποστήριξη προς τις ΜΜΕ παραμένει στόχος επιλέξιμος για τα διαρθρωτικά ταμεία.

(1) ΕΕ L 333 της 29.12.2000.